महिलाओं का सम्मान हुआ मंच पर थिरके कदम
आजाद नगर के मंगलम महिला मंडल ने कराया कार्यक्रम
भास्कर संवाददाता | खंडवा
अंतरराष्ट्रीय महिला दिवस के उपलक्ष्य में आजाद नगर के मंगलम महिला मंडल ने सेठी नगर के निजी परिसर में सोमवार शाम को कार्यक्रम कराया। इसमें विभिन्न क्षेत्रों में उल्लेखनीय कार्य करने वाली सात कर्मठ महिलाओं का सम्मान किया। साथ ही नृत्य स्पर्धा में मंच पर कदम थिरके। महिलाओं ने गेम पासिंग द बॉल का भी लुत्फ उठाया। शाम 4.30 बजे से शुरू हुआ कार्यक्रम रात 9.30 बजे तक चला।
नृत्य स्पर्धा महिलाओं और बालिकाओं के लिए अलग-अलग कराई गई। महिला वर्ग में श्वेता शर्मा प्रथम, नवजोत भाटिया द्वितीय और शीतल उबेजा तीसरे स्थान पर रहीं। बालिकाओं में गुरलीन कौर ने पहला, अनुष्ठा जोशी ने दूसरा और शीतल इटारे ने तीसरा स्थान पाया। गेम में मोना लाला प्रथम, रेखा मंगल द्वितीय और सुलेखा भगत तीसरे स्थान पर रहीं।
इनका किया सम्मान
कार्यक्रम में वनिता विश्व की उमा पाठक, लायनेस क्लब से विमलेश सिंह, संतोष बंसल, अरुणा तिवारी, अणिमा उबेजा, हेमलता उपाध्याय और पद्मा अत्रे का सम्मान किया। इस दौरान महिला मंडल अध्यक्ष निर्मला मंगल, शीतल तारे, ज्योति पाराशर, रेखा मंगल, ललिता उपाध्याय, मीना साहू, सीमा उपाध्याय सहित सभी सदस्य मौजूद थीं। सभी ने अंत में फूलों से होली खेलकर फागुन की मस्ती घोली।
hin_Deva hin_Deva mag_Deva hin_Deva hin_Deva hin_Deva awa_Deva